**POZIV ZA TESTIRANJE**

**KANDIDATIMA/KINJAMA**

**koji su podnijeli pravodobne i potpune prijave, te ispunjavaju formalne uvjete iz Javnog natječaja od 15. 11. 2018. objavljenog u „Narodnim novinama“ broj:100/2018, na web-stranici Ministarstva vanjskih poslova i na web-stranici Ministarstva uprave i putem maila obaviješteni.**

Testiranje će se održati dana 19. siječnja 2019. godine (subota) na Ekonomskom fakultetu u Zagrebu, Trg J. F. Kennedya 6 (glavni ulaz kod porte) dvorana 23:

Za radna mjesta s VSS i VŠS od 9,00 do 12,00 sati

Za radna mjesta s SSS od 12,00 do 15,00 sati

**UPUTA KANDIDATIMA**

**KOJI SU PUTEM E-MAILA OBAVIJEŠTENI DA ISPUNJAVAJU UVJETE JAVNOG NATJEČAJA OD 15. 11. 2018.**

**(NN br. 100/2018., web-stranici Ministarstva vanjskih i europskih poslova i web-stranici Ministarstva uprave)**

 **PRAVILA TESTIRANJA**

**1.** Po dolasku na provjeru znanja od kandidata/kinja će biti zatraženo predočavanje odgovarajuće identifikacijske isprave radi utvrđivanja identiteta. Kandidati/kinje koji/e ne mogu dokazati identitet, osobe za koje je utvrđeno da ne ispunjavaju formalne uvjete propisane javnim natječajem i osobe za koje se utvrdi da nisu podnijele prijavu na javni natječaj za radna mjesta za koje se obavlja testiranje ne mogu pristupiti testiranju.

**NAPOMENA: Za kandidate/kinje koji ne pristupe testiranju smatrat će se da su povukli prijavu na javni natječaj i više se neće smatrati kandidatima/kinjama.**

**Kandidati/kinje koji dođu nakon početka testiranja neće moći pristupiti testiranju.**

**2.** Po utvrđivanju identiteta i svojstva kandidata/kinja kandidati/kinje će biti upućeni u dvoranu gdje će se održavati testiranje, provjere znanja potrebnog za obavljanje poslova radnih mjesta za koje se raspisuje javni natječaj.

**Molimo ponesite kemijske olovke.**

**3.** Za svaki dio provjere znanja, sposobnosti i vještina kandidatima/kinjama se dodjeljuje od 0 do 10 bodova. Smatra se da su kandidati/kinje zadovoljili/e na testiranju ako su za svaki dio provjere znanja, sposobnosti i vještina dobili/e najmanje 5 bodova.

**4.** Za vrijeme provjere znanja i sposobnosti **nije dopušteno**:

* koristiti se bilo kakvom literaturom odnosno bilješkama
* koristiti mobitel ili druga komunikacijska sredstva
* napuštati prostoriju u kojoj se provjera odvija bez odobrenja osobe koja provodi testiranje
* razgovarati s ostalim kandidatima/kinjama ni remetiti koncentraciju kandidata/kinjama na drugi način.

**Ako pojedini kandidat/kinja prekrši pravila iz točke 4., bit će udaljen/a s provjere znanja, a njegov/njezin rezultat Komisija neće priznati ni ocijeniti.**

**5.** Kandidati/kinje koji/e su zadovoljili/e na pismenom dijelu testiranja uputiti će se u drugu fazu testiranja (pismena i usmena provjera znanja engleskog i drugog stranog jezika). Kandidati koji su u svakoj fazi testiranja ostvarili najmanje 5 bodova mogu pristupiti na intervju, a o terminu njegova održavanja kandidati/kinje će biti naknadno obaviješteni.

Rezultati razgovora (intervjua) boduju se na isti način kao i testiranje, odnosno svakom pojedinom kandidatu/kinji se dodjeljuje određeni broj bodova od 0 do 10.

**NAPOMENA: Za vrijeme boravka u prostorijama održavanja testiranja, kandidati/kinje su dužni/e poštivati kućni red i postupati prema uputama voditelja/ica testiranja i drugih službenih osoba. U slučaju kršenja kućnog reda i nepridržavanja uputa službenih osoba, kandidati/kinje će biti upozoreni/e na primjeren način, a ako se i dalje nastave neprimjereno ponašati bit će udaljeni/e s testiranja, te će se smatrati da su odustali/e od daljnjeg postupka testiranja.**

**6.**Nakon provedenog testiranja i razgovora (intervjua) Komisija utvrđuje rang-listu kandidata/kinja prema ukupnom broju ostvarenih bodova.

U postupku provedbe javnog natječaja provest će se psihološko testiranje kandidata radi procjene sposobnosti kandidata za obavljanje poslova radnog mjesta (psihološka procjena).

Na psihološko testiranje upućuju se do 5 kandidata s rang liste, a o terminu njegova održavanja kandidati/kinje će biti naknadno obaviješteni.

**7.** Nakon provedenog postupka Komisija čelniku dostavlja Izvješće o provedenom postupku uz koje se prilaže rang-lista kandidata/kinja. Uvjerenje nadležnog suda da se protiv kandidata/kinje ne vodi kazneni postupak, uvjerenje o zdravstvenoj sposobnosti za obavljanje poslova radnog

mjesta, te izvornike drugih dokaza o ispunjavanju formalnih uvjeta iz javnog natječaja dostavlja izabrani/a kandidat/kinja po obavijesti o izboru, a prije donošenja rješenja o prijmu u državnu službu. Čelnik donosi rješenje o prijmu u državnu službu izabranog/e kandidata/kinje koje će biti dostavljeno javnom objavom na internetskim stranicama Ministarstva vanjskih i europskih poslova i na internetskim stranicama središnjeg tijela državne uprave nadležnog za službeničke odnose.

Dostava rješenja svim kandidatima/kinjama smatra se obavljenom istekom osmog dana od dana javne objave na web-stranici središnjeg tijela državne uprave za službeničke odnose.

 Komisija za provedbu javnoj natječaja za prijam državnu

 službu na neodređeno vrijeme u MVEP